|  |
| --- |
|  |

REPUBLIKA SLOVENIJA

**MINISTRSTVO JAVNO UPRAVO**

Tržaška cesta 21, 1000 Ljubljana T: 01 478 8330

F: 01 478 8331

E: gp.mju@gov.si

www.mju.gov.si

Številka: 100-1139/2015/5

Datum: 7.12.2015

Zadeva: Dodatek za delovno dobo – dopolnilno delo

Izračunu dodatka za delovno dobo v primeru dopolnilnega dela.

Delovna doba je delovna doba v delovnem razmerju, kot je to opredeljeno v deseti točki 6. člena Zakona o javnih uslužbencih (Uradni list RS, št. 56/02, 110/02, 02/04, 23/05, 35/05 - upb1, 62/05, 75/05, 113/05, 32/06 - upb2, 33/07, 63/07-upb3, 65/08, 40/12). V 35. členu Kolektivne pogodbe za javni sektor je določeno, da javnemu uslužbencu pripada dodatek za delovno dobo v višini 0,33% od osnovne plače za vsako zaključeno leto delovne dobe.

V kolikor gre za dopolnilno delo se pri izračunu dodatka upošteva sorazmerni del osnovne plače. V vašem primeru se upošteva 20 % oziroma vrednost količnika 0,2 osnovne plače.

Dodatek za delovno dobo za primer dopolnilnega dela za delovno mesto, ki je uvrščeno v 40 plačni razred in z delovno dobo 10 let se izračuna:

Osnovna plača: 2.001,31 €

Osnovna plača za 20 % dopolnilnega dela: 2.001,31 x 0,2 = 400,26 €

Število dopolnjenih let delovne dobe: 10 let

Dodatek za delovno dobo : 400,26 € x 0,0033 x 10 let = 13,21 €

Glede števila let delovne dobe pripominjamo, da javni uslužbenec v skladu s pogodbo o zaposlitvi za dopolnilno delo opravlja naloge v krajšem delovnem času od polnega, pri čemer je delovno dobo treba šteti glede na dobo v delovnem razmerju in ne glede na delovni čas oziroma število ur dela. To pa pomeni, da je javnim uslužbencem, ki imajo sklenjeno delovno razmerje npr. 10 zaključenih let delovne dobe, kljub dejstvu, da delo opravljajo v krajšem delovnem času, za namen obračuna dodatka za delovno dobo, treba pri izračunu upoštevati 10 let delovne dobe. Višina dodatka se odmeri glede na sorazmerno višino osnovne plače in je v primeru, ko delavec dela le npr. 20 odstotkov delovnega časa, nižji, ker je nižja osnova, od katere se računa.

Iz navedenega izhaja, da se pravica do dodatka za delovno dobo uveljavlja sorazmerno višini osnovne plače, pri čemer faktor (0,0033) za izračun dodatka ostaja nespremenjen, upoštevaje število let delovne dobe, pri čemer zaključeno leto ni odvisno od števila ur dela.

S spoštovanjem,

Mojca Ramšak Pešec

Generalna direktorica